 Ulimwengu aliliambia gazeti hili juzi kuwa kuna mazungumzo yanaendelea na iwapo mambo yatakamilika atakwenda Ufaransa na kwamba awali mpango wake ilikuwa ni kucheza katika timu ya As Saint-Etienne inayoshiriki Ligi Kuu Ufaransa.“Nina mpango wa kuondoka na kwa sasa kuna utaratibu unaoendelea ili kukamilisha dili langu la kwenda kucheza Ufaransa, nafikiri ndani ya mwezi mmoja mambo yatakuwa yamekamilika,” alisema.Licha ya kutakiwa na timu hiyo, pia kumekuwa na taarifa za kutakiwa na Beskitas ya Uturuki.Alisema mashabiki wa timu hiyo wamekuwa wakimtumia ujumbe kumkaribisha kucheza huko ingawa lengo lake ni kwenda Ufaransa.Wakati Ulimwengu akitarajiwa kuelekea Ufaransa, mwenzake anayecheza naye pia TP Mazembe, Mbwana Samatta anatarajia kutimkia Ubelgiji katika timu ya Genk.